FORSLAG TIL ÆNDRINGSBUDGET NR. 5 TIL DET ALMINDELIGE BUDGET FOR 2013

OVERSIGT OVER INDTÆGTER EFTER SEKTION OVERSIGT OVER UDGIFTER EFTER SEKTION Sektion III – Kommissionen

Under henvisning til:

– traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106a

– Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget[1], særlig artikel 41

– Den Europæiske Unions almindelige budget for 2013, der blev vedtaget den 12. december 2012,[2]

– forslag til ændringsbudget nr. 1/2013[3], der blev vedtaget den 18. marts 2013,

– forslag til ændringsbudget nr. 2/2013[4], der blev vedtaget den 27. marts 2013,

– forslag til ændringsbudget nr. 3/2013[5], der blev vedtaget den 15. april 2013,

– forslag til ændringsbudget nr. 4/2013[6], der blev vedtaget den 29. april 2013

forelægger Europa-Kommissionen hermed budgetmyndigheden et forslag til ændringsbudget nr. 5 til budgettet for 2013.

ÆNDRINGER I OVERSIGTEN OVER INDTÆGTER OG UDGIFTER EFTER SEKTION

Ændringerne i oversigten over indtægter og udgifter efter sektion kan ses på EUR-Lex (http://eur-lex.europa.eu/budget/www/index-da.htm). En engelsk udgave af ændringerne i oversigten vedlægges til orientering som et budgetbilag.

INDHOLDSFORTEGNELSE

1. Indledning.. 4

2. ANVENDELSE AF EU' SOLIDARITETSFOND.. 4

2.1 Slovenien 4

2.2 Kroatien 5

2.3 Østrig 6

3. FINANSIERING.. 6

5. Sammenfattende oversigt opdelt efter udgiftsområderne i den finansielle ramme. . 8

1. Indledning

I forslaget til ændringsbudget (FÆB) nr. 5 til budgettet for 2013 foreslås det, at der af midlerne under EU's Solidaritetsfond afsættes 14 607 942 EUR i forpligtelses- og betalingsbevillinger til dækning af oversvømmelseskatastrofen i Slovenien, Kroatien og Østrig i efteråret 2012.

2. ANVENDELSE AF EU' SOLIDARITETSFOND

Som følge af kraftigt regnfald fra slutningen af oktober til begyndelsen af november i 2012 blev store områder langs floderne Sava, Kupa, Mura og Drava i Slovenien oversvømmet, og det samme skete i flodbækkenet langs floderne Mura, Drava og Lavant i Østrig og i Kroatien. Oversvømmelserne medførte skader på såvel private som offentlige bygninger, vandforsyningen, spildevandsanlæg, virksomheder, landbrugsjord og skove.

Slovenien har efterfølgende søgt om finansielt tilskud fra Den Europæiske Unions Solidaritetsfond med henvisning til kriteriet for større katastrofer, hvorimod Kroatien og Østrig har indsendt deres ansøgninger med henvisning til det såkaldte "nabolandskriterium".

Kommissionens analyse har vist, at oversvømmelsesskaderne, som der henvises til i alle tre ansøgninger, skyldes de samme meteorologiske forhold, og de kan derfor godkendes som en enkelt begivenhed.

Kommissionens tjenestegrene har foretaget en grundig gennemgang af ansøgningen på grundlag af forordning (EF) nr. 2012/2002[7], særlig artikel 2, 3 og 4. De vigtigste elementer i vurderingen opsummeres nedenfor.

2.1 Slovenien

(1) Slovenien blev ramt af den første bølge af heftige regnskyl den 27. oktober 2012, som medførte skader den 28. oktober; den 4. og 5. november fulgte en anden bølge af kraftig regn og storm, som afstedkom store oversvømmelser.

(2) Kommissionen modtog ansøgningen fra Slovenien den 2. januar 2013, dvs. inden for fristen på 10 uger efter registreringen af den første skade den 28. oktober 2012.

(3) Katastrofen er en naturkatastrofe og falder derfor ind under Solidaritetsfondens hovedanvendelsesområde. Kommissionens analyse har vist, at ud fra et meteorologisk og hydrologisk synspunkt er årsagen til de to flodbølger den samme, og det kan derfor betragtes som en enkelt begivenhed.

(4) De slovenske myndigheder anslog den samlede direkte skade til 359,535 mio. EUR. Dette beløb svarer til 1,008 % af Slovakiets bruttonationalindkomst (BNI) og overstiger langt tærsklen for anvendelse af Solidaritetsfonden, som for Sloveniens vedkommende er på 214,021 mio. EUR i 2013 (dvs. 0,6 % af BNI baseret på 2011-tal). Eftersom den anslåede direkte skade samlet overstiger denne tærskel, er katastrofen at betragte som en "større naturkatastrofe". Den samlede direkte skade danner grundlag for beregning af det finansielle tilskud. Dette tilskud kan udelukkende anvendes til vigtige nødhjælpstiltag som præciseret i forordningens artikel 3.

(5) Med hensyn til oversvømmelsernes omfang og konsekvenser har de slovenske myndigheder indberettet over 6 130 sager, hvor der er sket skade på land- og skovbrug. Herudover er der sket skade på over 2 500 boliger, administrations- og erhvervsbygninger og 10 skoler. Der er sket omfattende skade på det lokale vejnet, og der er registreret over tusind skader på vandløb. Ansøgningen lader ingen tvivl tilbage om, at oversvømmelserne, som ramte store dele af Slovenien, har medført omfattende skader, som under de nuværende finansielle og økonomiske forhold udgør en stor byrde for Slovenien.

(6) Udgifterne til de foranstaltninger, der er støtteberettigede efter artikel 3, stk. 2, i forordning (EF) nr. 2012/2002, anslås til 249,608 mio. EUR og opdeles efter type. Hovedparten af udgifterne til nødhjælpstiltagene (over 194 mio. EUR) vedrører genopretningen inden for vand- og spildevandsforvaltningen.

(7) Den berørte region er berettiget til tilskud efter konvergensmålene under strukturfondene (2007-2013). De slovenske myndigheder har ikke gjort Kommissionen opmærksom på, at de ønsker at udnytte andre af Fællesskabets finansieringskilder til at afhjælpe konsekvenserne af oversvømmelserne.

(8) Ifølge de slovenske myndigheder er der ikke nogen forsikringsdækning for de tilskudsberettigede omkostninger.

2.2 Kroatien

(1) I perioden mellem den 26. oktober 2012 og begyndelsen af november 2012 blev Kroatien ramt af oversvømmelse i de nordlige, vestlige og centrale dele af landet, herunder større områder i ni af Kroatiens amter. De fleste skader er registreret inden for vandforsyningen, spildevands- og energisektoren.

(2) Da Kroatien for tiden fører forhandlinger om tiltrædelse af EU, er landet berettiget til at modtage tilskud fra EU's solidaritetsfond.

(3) Anmodningen om finansielt tilskud fra EU's Solidaritetsfond blev forelagt Kommissionen den 3. januar 2013, inden for fristen på 10 uger efter den første skade, som blev registreret den 26. oktober 2012.

(4) Der er tale om en naturkatastrofe. De kroatiske myndigheder har vurderet de samlede direkte skader som følge af katastrofen til 11,463 mio. EUR. Da dette beløb ligger under tærsklen på 259,805 mio. EUR (dvs. 0,6 % af Kroatiens BNI for 2011) kan katastrofen ikke betragtes som "en større naturkatastrofe" i henhold til Rådets forordning (EF) nr. 2012/2002. Katastrofen i Kroatien og oversvømmelserne, der førte til den større katastrofe i Slovenien, havde imidlertid samme årsag, og 6 af de 9 berørte kroatiske amter grænser op til Slovenien. Derfor vurderes betingelsen i artikel 2, stk. 2, andet afsnit i Rådets forordning (EF) nr. 2012/2002 at være opfyldt; ifølge denne bestemmelse kan et land, der rammes af samme naturkatastrofe som en nabostat, under særlige omstændigheder modtage tilskud fra fonden.

(5) Med hensyn til oversvømmelsernes omfang og konsekvenser har de kroatiske myndigheder indberettet, at der er sket skade på vigtige dele af infrastrukturen og på såvel privat som offentlig ejendom i 9 amter, og at katastrofen i 4 af disse amter også havde betydning for den lokale økonomi og livsvilkårene for ca. 795 000 borgere. Takket være den normale og ekstraordinære stormflodsbeskyttelse, som "Hrvatske vode" (kroatiske vandveje) har stået for, blev der undgået skader på privat ejendom. Der er kun indberettet skader på stormflodsanlæg som f.eks. brud på diger. Ud over skaderne på den vigtige infrastruktur melder Kroatien om skader i land- og skovbrugssammenhæng og på industri-, handels- og landbrugsbygninger, private hjem, diger, broer og promenader og moler på den kroatiske kyst (f.eks. i Mali Lošinj). Flere hundrede private boliger har været oversvømmet, og det var nødvendigt at evakuere folk. Endelig blev vejtrafikken blokeret på grund af katastrofen, hvilket gjorde det vanskeligt at gribe hurtigt ind.

(6) Udgifterne til vigtige nødhjælpstiltag, hvortil der kan ydes tilskud efter artikel 3, stk. 2, i forordning (EF) nr. 2012/2002, er af de kroatiske myndigheder vurderet til 4,49 mio. EUR og er opdelt efter indsatstype.

(7) De kroatiske myndigheder har oplyst, at ingen andre fællesskabsmidler vil blive brugt til at afbøde virkningerne af denne katastrofe.

2.3 Østrig

(8) På grund af kraftig regn og hurtig smeltning af sne er flere områder i det sydlige Østrig blevet ramt af oversvømmelse og jordskred. Særlig hårdt ramt var markedsbyen Lavamünd i delstaten Kärnten, som ligger tæt på den slovenske grænse, idet flere beboede områder i perioden efter den 5. november 2012 var oversvømmet, hvilket afstedkom skader på såvel offentlige som private ejendomme, erhvervsvirksomheder og lokal infrastruktur.

(9) Ansøgningen om finansielt tilskud fra EU's Solidaritetsfond blev forelagt Kommissionen den 11. januar 2013, inden for fristen på 10 uger efter den første skade, som blev registreret den 5. november 2012.

(10) Der er tale om en naturkatastrofe. Den 28. februar 2013 supplerede de østrigske myndigheder deres oprindelige ansøgning med en række yderligere oplysninger og ajourførte tal. Ifølge disse oplysninger anslås den samlede direkte skade ved katastrofen at beløbe sig til 9,6 mio. EUR. Dette beløb udgør kun en lille del af de 1 798,112 mio. EUR, som udgør tærsklen for Østrig (dvs. 0,6 % af landets BNI), og katastrofen opfylder derfor langt fra kriterierne for "en større naturkatastrofe" i henhold til Rådets forordning (EF) nr. 2012/2002. Østrig blev imidlertid ramt af samme stormflodskatastrofe, som medførte en større naturkatastrofe i Slovenien. De østrigske myndigheder har derfor indgivet deres ansøgning med henvisning til det såkaldte "nabolandskriterium", hvorved et land, der rammes af samme større katastrofe som et naboland, undtagelsesvist kan modtage støtte fra Solidaritetsfonden. Så selv om skaden er beskeden, og kun udgør 0,53 % af tærsklen, betragtes kriteriet for at være opfyldt.

(11) De østrigske myndigheder har beskrevet katastrofens omfang for byen Lavamünd, som er beliggende umiddelbart der, hvor floderne Drau og Lavant flyder sammen ved Østrigs grænse til Slovenien. På grund af kraftige regnskyl gik begge floder over deres bredder, og Lavamünd blev oversvømmet med vand i op til to meters højde, hvorved der opstod skader på 4 offentlige bygninger, 37 private hjem og 16 virksomheder og lokale infrastrukturer. 181 borgere blev direkte ramt.

(12) Udgifterne til vigtige nødhjælpstiltag, hvortil der kan ydes tilskud efter artikel 3, stk. 2, i forordning (EF) nr. 2012/2002, er af de østrigske myndigheder vurderet til 1,6 mio. EUR og er opdelt efter indsatstype.

(13) De østrigske myndigheder har oplyst, at de ikke har til hensigt at søge om bistand fra andre fællesskabsinstrumenter.

3. FINANSIERING

Det samlede årlige budget for Solidaritetsfonden er på 1 mia. EUR. Eftersom solidaritet var den helt afgørende begrundelse for at oprette fonden, mener Kommissionen, at tilskuddet fra fonden bør være progressivt. Det betyder, at den del af skaderne, der ligger over tærskelværdien (0,6 % af BNI eller 3 mia. EUR i 2002-priser, idet det laveste af beløbene anvendes), ifølge tidligere praksis bør støttes med en højere sats end skader under tærskelværdien. De satser, der hidtil er blevet anvendt til beregning af tildelingerne til større katastrofer, er 2,5 % for de samlede direkte skader under tærskelværdien og 6 % for skader over tærskelværdien. Metoden for beregning af tilskuddet fra Solidaritetsfonden blev fastsat i Solidaritetsfondens årsberetning for 2002-2003 og godkendt af Rådet og Europa-Parlamentet.

Det foreslås at anvende de samme procentsatser i dette tilfælde og at yde følgende tilskud:

|| || (i EUR)

Katastrofe || Godkendte direkte skader || Tærskel (i mio.) || Beløb baseret på 2,5 % || Beløb baseret på 6 % || Foreslået tilskud i alt

Oversvømmelser i Slovenien || 359 534 838 || 214,021 || 5 350 525 || 8 730 830 || 14 081 355

Oversvømmelser i Kroatien || 11 463 479 || 259,805 || 286 587 || ~ || 286 587

Oversvømmelser i Østrig || 9 600 000 || 1 798,112 || 240 000 || ~ || 240 000

I ALT || || 14 607 942

Som konklusion foreslås det, at ansøgningerne fra Slovenien, Kroatien og Østrig vedrørende stormflodskatastroferne i oktober og november 2012 godkendes, og at Solidaritetsfonden yder tilskud i hvert af disse tilfælde.

Som en logisk følge af FÆB nr. 1/2013 om finansieringsbehovene i forbindelse med Kroatiens tiltrædelse af Den Europæiske Union, som efter planen vil finde sted den 1. juli 2013, foreslås det, at beløbene i forbindelse med den kroatiske ansøgning opføres under udgiftsområde 3b i den finansielle ramme.

Hvad angår betalingsbevillingerne, så var der i henhold til Kommissionens forslag til FÆB nr. 2/2013 en ubrugt margen på 14,8 mio. EUR under 2013-loftet for betalinger i den flerårige finansielle ramme, som netop var reserveret til disse kendte ansøgninger om tilskud fra EU's Solidaritetsfond.

5. Sammenfattende oversigt opdelt efter udgiftsområderne i den finansielle ramme

Den finansielle ramme Udgiftsområde/underudgiftsområde || Revideret finansiel ramme for 2013 || Budget 2013 (inkl. FÆB 1-4/2013) || FÆB 5/2013 || Budgettet for 2013 (inkl. FÆB 1-5/2013)

FB || BB || FB || BB || FB || BB || FB || BB

1. BÆREDYGTIG VÆKST || || || || || || || ||

1a. Konkurrenceevne for vækst og beskæftigelse || 15 670 000 000 || || 16 168 150 291 || 12 886 628 095 || || || 16 168 150 291 || 12 886 628 095

Margen || || || 1 849 709 || || || || 1 849 709 ||

1b. Samhørighed for vækst og beskæftigelse || 54 974 000 000 || || 54 958 049 037 || 56 349 544 736 || || || 54 958 049 037 || 56 349 544 736

Margen || || || 15 950 963 || || || || 15 950 963 ||

I alt || 70 644 000 000 || || 71 126 199 328 || 69 236 172 831 || || || 71 126 199 328 || 69 236 172 831

Margen[8] || || || 17 800 672 || || || || 17 800 672 ||

2. BESKYTTELSE OG FORVALTNING AF NATURRESSOURCER || || || || || || || ||

Heraf markedsrelaterede udgifter og direkte betalinger || 48 583 000 000 || || 43 956 548 610 || 43 934 188 711 || || || 43 956 548 610 || 43 934 188 711

I alt || 61 310 000 000 || || 60 159 241 416 || 58 095 492 961 || || || 60 159 241 416 || 58 095 492 961

Margen || || || 1 150 758 584 || || || || 1 150 758 584 ||

3. UNIONSBORGERSKAB, FRIHED, SIKKERHED OG RETFÆRDIGHED || || || || || || || ||

3a. Frihed, sikkerhed og retfærdighed || 1 703 000 000 || || 1 440 827 200 || 1 046 033 652 || || || 1 440 827 200 || 1 046 033 652

Margen || || || 262 172 800 || || || || 262 172 800 ||

3b. Unionsborgerskab || 746 000 000 || || 738 680 000 || 654 565 615 || 14 607 942 || 14 607 942 || 753 287 942 || 669 173 557

Margen || || || 7 320 000 || || || || 7 320 000 ||

I alt || 2 449 000 000 || || 2 179 507 200 || 1 700 599 267 || 14 607 942 || 14 607 942 || 2 194 115 142 || 1 715 207 209

Margen[9] || || || 269 492 800 || || || || 269 492 800 ||

4. EU SOM GLOBAL PARTNER || 9 595 000 000 || || 9 583 118 711 || 6 898 914 260 || || || 9 583 118 711 || 6 898 914 260

Margen[10] || || || 275 996 289 || || || || 275 996 289 ||

5. ADMINISTRATION || 9 095 000 000 || || 8 430 374 740 || 8 430 049 740 || || || 8 430 374 740 || 8 430 049 740

Margen[11] || || || 750 625 260 || || || || 750 625 260 ||

6. KOMPENSATIONER || 75 000 000 || || 75 000 000 || 75 000 000 || || || 75 000 000 || 75 000 000

Margen || || || || || || || ||

I ALT || 153 168 000 000 || 144 285 000 000 || 151 553 441 395 || 144 436 229 059 || 14 607 942 || 14 607 942 || 151 568 049 337 || 144 450 837 001

Margen[12][13] || || || 2 464 673 605 || 14 770 941 || || || 2 464 673 605 || 162 999

[1] EUT L 298 af 26.10.2012, s. 1.

[2] EUT L 66 af 8.3.2013, s. 1.

[3] COM(2013) 156.

[4] COM(2013) 183.

[5] COM(2013) XXX.

[6] COM(2013) XXX.

[7] Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond, EFT L 311 af 14.11.2002, s. 3.

[8] Den Europæiske Fond for Tilpasning til Globaliseringen (EGF) er ikke medtaget ved beregningen af margenen under udgiftsområde 1a (500 mio. EUR).

[9] Beløbet for Den Europæiske Unions Solidaritetsfond (EUSF) opføres ud over de beløb, der er fastsat for de relevante udgiftsområder i den interinstitutionelle aftale af 17. maj 2006 (EUT C 139 af 14.6.2006).

[10] Ved beregning af margenen for udgiftsområde 4 for 2013 er ikke medregnet bevillingerne til nødhjælpsreserven (264,1 mio. EUR).

[11] Ved beregningen af margenen under loftet for udgiftsområde 5 er der taget hensyn til fodnote 1 i den finansielle ramme for 2007-2013 med et beløb på 86 mio. EUR for personalets indbetalinger til pensionsordningen.

[12] I den samlede margen for forpligtelser tages der ikke højde for bevillingerne til EGF (500 mio. EUR), EAR (264,1 mio. EUR) og personalets bidrag til pensionsordningen (86 mio. EUR).

[13] I den samlede margen for betalinger tages der ikke højde for bevillingerne til EAR (80 mio. EAR) og personalets bidrag til pensionsordningen (86 mio. EUR).